**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

**„СОЦИАЛНА МЕДИЦИНА И ПРОМОЦИ НА ЗДРАВЕТО“**

# за ОБРАЗОВАТЕЛНО-КВАЛИФИКАЦИОННА СТЕПЕН

# 

# “БАКАЛАВЪР”

ПРОФЕСИОНАЛНО НАПРАВЛЕНИЕ „ЗДРАВНИ ГРИЖИ“

СПЕЦИАЛНОСТ:

**“АКУШЕРКА”**

**РЕДОВНО ОБУЧЕНИЕ**

**ПЛЕВЕН**

**2020 г.**

**Уважаеми колеги,**

Настоящият учебен материал е предназначен за студенти от специалност

„Акушерка“, които изучават дисциплината „Социална медицина и промоция на здравето“ в редовна форма на обучение с хорариум на часовете определени в учебния план. Като преподавател по тази дисциплина ще положа всички усилия да предоставя актуална информация, касаеща методите на социалната медицина, основните индикатори за изучаване, описание и анализ на общественото здраве, статистически данни за сравнителен анализ на тенденциите в регионален и глобален аспект, организационни модели за предоставяне на здравна помощ за населението и за приоритетни популационни групи със специфични здравни проблеми и потребности. Ще бъде предоставена информация за същността, възникването и развитието на концепцията за промоция на здравето като иновативен подход за подобряване на общественото здраве, нейните принципи и приоритети, както и практическото и приложение.

Посредством платформата за дистанционно обучение вие ще имате достъп до учебната програма, конспект за семестриален изпит, тезисите на отделните тематични единици и учебното съдържание, представено чрез лекции и презентации. Тъй като за тази дисциплина дистанционната форма на обучение тепърва се въвежда материалът по отделните тематични единици, както и тестовите въпроси за самостоятелна подготовка ще бъдат въвеждани поетапно. При затруднения в усвояването на материала и необходимост от методическа помощ, има възможност за осъществяване на консултации и комуникация във форума по дисциплината.

**С пожелания за удовлетворителна съвместна работа и успех в подготовката и постигнатите резултати,**

Доц. д-р Стела Георгиева, д.м.

*Катедра „Общественоздравни науки“*

*Факултет „Обществено здраве” при Медицински университет – Плевен.*

март, 2020 год.